[1] મુંબઈમાં, અમદાવાદમાં, વડોદરામાં કે ગૌહત્તીમાં ગમે ત્યાં આપ રહેતા હો ત્યાં તમારી જાગૃતિની માત્ર વધે એ વિમલબહેનની સાથે સખ્ય અને સહયોગ વધારવા બરાબર છે. દેહનિષ્ઠોની વચ્ચે તમારે ઘેરાઈને રહેવાનું છે, જેમ વિભીષણ રહેતા હતા. એના હોઠો પર રામનામ હતું. એની ભીંતો ઉપર પણ રામનામ હતું. આપની અંદર આત્માની જાગૃતિ રહે. પછી આપની આત્મરતિની અને જાગૃતિની માત્રા વધતી જશે અને આપમેળે સહયોગ થતો જશે. કારણ કે પછી તો તમારા સ્પંદનના આવર્તનો (frequency) મારી સાથે સંવાદ સાધશે. જો આપ ઘરમાં અને બહાર વિકારો, વિચારો, અને આકાંક્ષાઓમાં, વાસનાઓમાં, ઈર્ષા અને દ્વેષમાં ડૂબેલા રહેશો તો તમારું અને અમારું મિલન કેવી રીતે થશે ?